ইসলামে জোনাহ

ইউনুস ইবনে মত্তা () ছিলেন ইসলামে আল্লাহর নবী। তিনি হিব্রু বাইবেলে উল্লিখিত আমিত্তাই-এর পুত্র যোনাহ-এর সমতুল্য। হিব্রু বাইবেলের বারোজন ছোট নবীর মধ্যে তিনি একমাত্র ব্যক্তি, যার নাম কোরআনে উল্লেখ আছে।Encyclopedia of Islam, Yunus, pg. 348 কোরআনের দশম সূরা, সূরা ইউনুস, তাঁর নামে নামকরণ করা হয়েছে।

কোরআনে ইউনুসকে বহুবার নাম উল্লেখ করে ডাকা হয়েছে। তাঁকে আল্লাহর রাসূল এবং যুন-নূন () উপাধি দেওয়া হয়েছে।

 কোরআনে উল্লেখ 

কোরআনের আল-আম্বিয়া ২১:৮৭ এবং আল-কলম ৬৮:৪৮-এ ইউনুসকে যুন-নূন বলা হয়েছে। আবার আন-নিসা ৪:১৬৩ এবং আল-আন'আম ৬:৮৬-এ তাঁকে “আল্লাহর রাসূল” বলা হয়েছে। সুরা ৩৭:১৩৯–১৪৮-এ তাঁর কাহিনি বিস্তারিত বর্ণিত হয়েছে। কোরআনে ইউনুসের বংশ পরিচয় উল্লেখ করা হয়নি। তবে ইসলামী ঐতিহ্যে বলা হয়, তিনি বেনিয়ামিন গোত্রভুক্ত ছিলেন।

 হাদিসে উল্লেখ 
ইউনুসের নাম মুহাম্মদ (সা.)-এর জীবদ্দশায় বিভিন্ন ঘটনার প্রসঙ্গে এসেছে। এক হাদিসে রাসুলুল্লাহ (সা.) বলেছেন, “কেউ যেন আমাকে ইউনুসের চেয়ে শ্রেষ্ঠ না বলে।” এছাড়া তাফসির ও ঐতিহাসিক বর্ণনায় উল্লেখ আছে, ইউনুস মাছের পেটে থাকাকালে আল্লাহর কাছে প্রার্থনা করেছিলেন। এর ফলেই তিনি অল্প কয়েকদিনের মধ্যে মুক্তি পান।  

তদুপরি, প্রখ্যাত ইতিহাসকার আত-তাবারি লিখেছেন যে মাছের পেটে থাকা সত্ত্বেও ইউনুসের শরীরের কোনো অঙ্গ ক্ষতিগ্রস্ত হয়নি। আল্লাহ মাছের দেহ স্বচ্ছ করে দেন, ফলে ইউনুস সমুদ্রের গভীরতার বিস্ময় দেখতে পান এবং মাছদের আল্লাহর প্রশংসা করতে শুনতে পান।

 সমাধিস্থল 


বর্তমান নিনেভে অঞ্চলে খননকৃত প্রাচীর, দরজা ও টিলা রয়েছে, যার একটি নবি ইউনুস পাহাড় নামে পরিচিত। সেখানে একসময় ইউনুসের সমাধি সম্বলিত আন-নবি ইউনুস মসজিদ ছিল, যা মুসলিম ও খ্রিস্টান উভয়ের কাছেই সম্মানিত স্থান ছিল। ২০১৪ সালের ২৪ জুলাই আইএসআইএল মসজিদটি ধ্বংস করে।

২০১৭ সালে মসুল আইএসআইএল মুক্ত হওয়ার পর ধ্বংসস্তূপের নিচে এসারহাদ্দন কর্তৃক নির্মিত আসিরীয় প্রাসাদ আবিষ্কৃত হয়। 

 অন্যান্য সমাধি 
ইউনুসের সমাধির অবস্থান নিয়ে বিভিন্ন স্থানে প্রচলিত বিশ্বাস রয়েছে। এর মধ্যে রয়েছে ইসরায়েলি আরব গ্রাম মাশহাদ (প্রাচীন গাথ-হেফের), ফিলিস্তিনের পশ্চিম তীরের হালহুল শহর, লেবাননের সারেপ্তা নগরীর নিকটবর্তী একটি স্থান, এবং আশদোদের উত্তরে “গিভআত যোনাহ” নামক পাহাড়। এছাড়া তুরস্কের দিয়ারবাকির শহরের ফাতিহ পাশা মসজিদেও একটি সমাধি দেখানো হয়।Talha Ugurluel, Dünyaya Hükmeden Sultan Kanuni: Gerçeklerin Anlatıldığı Bir Tarih Kitabı, Timas, 2013. ভ্রমণকারী এভলিয়া চেলেবি তাঁর সেয়াহাতনামাতে ইউনুসের সমাধি দর্শনের উল্লেখ করেছেন।

 তথ্যসূত্র 

বিষয়শ্রেণী:কুরআনের হিব্রু বাইবেল নবী
বিষয়শ্রেণী:জোনা